Krav om opplæring av ledere

Arbeidsmiljøloven pålegger arbeidsgiver å gjennomgå opplæring i helse-, miljø- og sikkerhetsarbeid.

Alle ledere i Helse Bergen skal gjennomføre kurset «Lederrollen, HMS og kvalitetsforbedring». Varighet: 3 dager. Det er en anbefaling at kurset gjentas etter 10 år.

Kurset er et ledd i det modulbaserte basisprogrammet for ledere som er vedtatt i foretaksledelsen i 2007.

Krav om opplæring av arbeidstakere

I følge forskrift om organisering, ledelse og medvirkning § 8 skal alle arbeidstakere ha kunnskap og ferdigheter som gjør dem i stand til å utføre arbeidet på en sikker, helse- og miljømessig forsvarlig måte. Opplæringens innhold og omfang vil fremgå som en naturlig følge av virksomhetens art, aktiviteter eller risikoforhold. Leder for den enkelte enhet skal sørge for at det gis opplæring til arbeidstakerne i dette, samt i systematisk HMS-arbeid.

Krav om opplæring av verneombud

Forskrift om organisering, ledelse og medvirkning § 3-18 pålegger arbeidsgiver å sørge for at verneombud får den opplæring som er nødvendig for å kunne utføre vervet på forsvarlig måte.

Opplæringens varighet skal være minst 40 timer. Det kan avtales en kortere opplæring enn 40 timer, dersom partene i fellesskap er kommet fram til at det er forsvarlig ut fra en vurdering av problemenes karakter og omfang.

Alle verneombud i Helse Bergen skal gjennomføre Grunnkurs i helse, miljø og sikkerhet. Det er en anbefaling at kurset gjentas etter 10 år.

Krav om opplæring av medlemmer i arbeidsmiljøutvalgene

Krav til opplæring av medlemmer av arbeidsmiljøutvalg er de samme som for verneombud.

Forskriftenes krav om opplæring av arbeidstakere for å forebygge ulykker og helsefarer

Flere av HMS-lovenes forskrifter stiller krav om opplæring. Leder for den enkelte enhet skal se til at arbeidstakerne får den nødvendige opplæring i henhold til de forskriftene som gjelder for enheten.
Oversikt HMS-lovgivning og dens krav om opplæring

Opplæring for å forebygge ulykker og helsefarer ved egen arbeidssituasjon

Kurstilbud i Helse Bergen
Personal- og organisasjonsavdelingen ved Arbeidsmiljø- og personalrådgivning inklusive Bedriftshelsetjenesten holder grunnkurs i helse, miljø og sikkerhet for verneombud og arbeidsmiljøutvalgenes medlemmer («40 timers-kurs») og i samarbeid med Seksjon for strategi, organisasjon og ledelse og Seksjon for pasientsikkerhetholdes lederkurset «Lederrollen, HMS og kvalitetsforbedring». Kursbeskrivelse og påmelding via Læringsportalen.

Dokumentasjon

All gjennomført opplæring skal dokumenteres. Kursbevis for gjennomførte kurs som har påmelding i Læringsportalen kan hentes ut fra portalen, og dokumenteres i Kompetanseportalen.

Endringer i siste versjon av dette dokument:

Forlenget gyldighet

Endret navn på lederkurs til Lederrollen, HMS og kvalitetsforbedring.

Lederrollen gjøres i samarbeid mellom Seksjon for arbeidsmiljø- og personalrådgivning, Seksjon for strategi, organisasjon og ledelse og Seksjon for pasientsikkerhet.

Kryssreferanser:

1.1.9-3-1-01	Ivaretakelse av lover, forskrifter og andre krav relatert til HMS
1.1.9-5-02	Opplæring for å forebygge ulykker og helsefarer ved egen arbeidssituasjon
1.3.2.1-01	Kompetansearbeid i Helse Bergen HF

Eksterne referanser:

1.16.4 Forskrift om organisering, ledelse og medvirkning
1.16.4.2 Kapittel 3. Valg, opplæring m.m. av verneombud og arbeidsmiljøutvalg (Forskrift om organisering, ledelse og medvirkning)
1.16.4.7 Kapittel 8. Opplæring (Forskrift om organisering, ledelse og medvirkning)
1.2.1.3.4 AML §3-5 Plikt for arbeidsgiver til å gjennomgå opplæring i helse-, miljø- og sikkerhetsarbeid
1.10.1.2 Internkontrollforskriften §5 Krav til innhold i det systematiske HMS-arbeidet